**Referat af ordinær generalforsamling i Grundejerforeningen HIO d. 30. marts 2018.**

1. **Valg af dirigent**

Bestyrelsen foreslog advokat Michael Møller Pedersen, som blev enstemmigt valgt.

Dirigenten takkede for valget.

Dirigenten konstaterede, at generalforsamling er lovligt indvarslet jf. vedtægternes §8 og er dermed beslutningsdygtig.

1. **Bestyrelsens beretning om det forløbne år v/ formand Torben Bech**

– denne gang med mikrofon 😊

Beretningen er vedhæftet nærværende referat.

Spørgsmål til beretningen:

Henrik Vinther, hus 21: Genopretning af ødelagt lampe v. hus 20 – hvad er status?

Bestyrelsen: Vedkommende, som har påkørt lampen, har erkendt skaden og påtaget sig ansvaret. Bestyrelsen har besluttet, at udbedring foretages gøres i forlængelse af sagen med Thy-Mors Energi.

Hanne Dalsgaard hus 82: Kan der markeres med en stolpe eller andet ud for ’stumpen’ af den ødelagte lampe, så den ikke påkøres igen?

Bestyrelsen ønsker at afvente både udbedring og markering, til resultatet af retssagen mod Thy-Mors Energi er kendt.

1. **Aflæggelse af regnskab underskrevet af bestyrelsen v/ Jens Sørensen**

Regnskabet er udsendt sammen med indkaldelse til generalforsamlingen.

Overskud for 2017 blev på tkr. 124 og egenkapitalen er nu tkr. 759.

Spørgsmål til regnskabet:

Preben Aaen hus 100: I forhold til administrationsaftalen med HGSR savnes tidligere goder, fx rabat på green fee. Der opfordres til, at genforhandlingen af aftalen også bør tilgodese husejerne.

Bestyrelsen vender tilbage under punktet ’budget’.

Henrik Vinter hus 21: bemærkede besparelsen på lys samt yderligere omkostninger til advokat.

Bestyrelsen er ked af de øgede advokatomkostninger, men det skyldes ene og alene sagen mod Thy-Mors Energi.

Regnskabet blev herefter godkendt.

1. **Rettidigt indkomne forslag**

Ingen forslag modtaget.

1. **Fremlæggelse af budget og fastsættelse af kontingent v/ Jens Sørensen**

Budgettet er vedhæftet nærværende referat.

Bestyrelsen foreslår uændret kontingent kr. 7000,- pr. husstand pr. år.

Samarbejdsaftalen m. HGSR skal dog genforhandles nu, og der er varslet en årlig prisstigning på i alt ca. kr. 400.000,- dvs. en stigning på næsten 30% eller kr. 1.000,- pr. husstand pr. år.

Bestyrelsen fortsætter forhandlingerne med HGSR efter påske og erkender, at det er vanskelige forhandlinger.

Spørgsmål til budgettet:

Jutta Leth Petersen, hus 132: kan der udleveres dokumentation for forhøjelsen fra HGSR?

Bestyrelsen: Det kan desværre ikke udleveres på nuværende tidspunkt, da forhandlingerne stadig pågår. Bestyrelsen kigger bl.a. på andre løsninger mht. græsklipning mv., men søger at opretholde det nuværende niveau.

Desuden bemærkes det, at udgifter til beskæring og fældning af træer er en engangsudgift. På steder, hvor træerne er fældet er der nu sået græs, som fremadrettet kun skal slås.

Preben Aaen, hus 100: Betaling for Garia Course/Old Course er ikke længere eksisterende og han opfordrede bestyrelsen til at være obs på dette – også set i relation til, at grundejerforeningen stadig betaler ejendomsskatten heraf.

Susanne, hus 63: Hvis budgettet godkendes, godkender vi så også evt. forhøjelse i forbindelse med udgiftsstigningen til HGSR?

Spm. fra salen: Hvis budget ikke holder – kræver det så en ekstraordinær generalforsamling?

Bestyrelsen præciserede, at en kontingentstigning alene kan godkendes på en ekstraordinær generalforsamling.

Bent Østergaard, hus 46: På sidste generalforsamling blev det besluttet at bruge tkr. 150 på annoncering og promovering. Kan denne post mindskes, hvis prisstigningen fra HGSR gennemføres? Er der dokumentation/regnskab på promovering/annoncering?

Bestyrelsen redegjorde for tiltag i forhold til hjememside og facebook og understregede, at der langt fra er brugt tkr. 150. En opdatering af hjemmesiden var en nødvendighed.

Torben Haglund er fortsat webmaster.

Man kan konstatere, at søgning og interesse for køb af huse er stigende – bestyrelsen tror på, at markedsføring og facebook har været medvirkende til den øgede interesse. Hus 207 bliver brugt som demo-hus. Der opleves øget søgning fra børnefamilier, og vi har brug for et løbende generationsskifte for at bevare det Himmerland, vi alle ønsker.

Budgettet blev herefter godkendt.

1. **Valg af 3 eller 5 bestyrelsesmedlemmer og 2 suppleanter**

Jens Sørensen er på valg og modtager ikke genvalg

Henrik Damsgaard er på valg og modtager genvalg

Torben Beck er ikke på valg

Bestyrelsen foreslår en udvidelse fra 3 til 5 medlemmer.

Forslaget blev godkendt af generalforsamlingen.

Bestyrelsen foreslår følgende nye medlemmer:

Gitte Kjølby, hus 287, ny husejer, arkitekt og byggeleder

Torben Drejer, hus 29, husejer siden 2004, virksomhedsejer

Rene Løgsted Andersen, hus 252, direktør for beklædningsvirksomhed

Ingen andre ønsker at opstille, og bestyrelsen består herefter af:

Torben Bech, hus 61

Henrik Damsgaard, hus 241

Gitte Kjølby, hus 287

Torben Drejer, hus 29

Rene Løgsted Andersen, hus 252

Bestyrelsen konstituerer sig ved førstkommende bestyrelsesmøde.

Suppleanterne er ikke på valg og fortsætter uændret i 2018.

1. **Valg af revisor**

Rene Durafour, hus 118, er på valg og modtager genvalg.

Rene blev genvalgt uden modkandidater

1. **Eventuelt**

Henrik Damsgaard redegjorde for sagen med lamperne i området og retssagen mod Thy-Mors Energi.

Der er tilbudt forlig tkr. 75, men hvis alle lampehoveder skal udskiftes koster det tkr. 400-500.

Bestyrelsen har valgt at afslå forliget og forhandler videre. Bestyrelsen havde forventet at have en afklaring nu, men pga. diverse udfordringer, herunder lynnedslag og garantistillelse på lamperne, er afklaringen trukket ud. Renoveringsplan er under udarbejdelse – herunder udskiftning til LED-belysning.

Bestyrelsen: Der er ingen forsikringsdækning.

Spm. fra salen: Hvorfor føres der retssag og ikke voldgiftssag?

Dirigenten svarede på dette: Som forbruger føres sagen som retssag ved de civile domstole. Grundejerforeningen HIO ejer lamperne og betegnes som privat forbruger – derfor retssag og ikke voldgiftssag.

Torben Haglund, hus 92: Opfordrer til at beskytte af lamperne, så de sikres bedst muligt mod påkørsel.

Opfordring til alle husejere:

HUSK at afhente jeres post hos receptionen – der ligger rigtig meget til afhentning!!

Jens Kofoed, hus 62: Centeret har udsendt retningslinier til alle husejere vedr. kørsel med golfbiler. Han ønsker uddybning af disse regler - må der fx være børnebørn med bedsteforældrene i golfbilen, når de henter is og pizza? Har tillige eftersøgt regler om hastighed i golfbilerne.

Kim Kjærsgaard, hus 48: Formulering fra centeret kunne være bedre. Opfordrede til, at vi alle hjælper med at overholde regler om kørsel og stopper vanvidskørsel.

Claus Birk redegjorde for retningslinierne og oplyste, at centeret får en del henvendelser om uhensigtsmæssigt kørsel med golfbilerne. Han understregede, at det er retningslinier, som er udsendt, og opfordrede generelt til omtanke og hensynsfuldhed ved al form for kørsel i golfbilerne på hele området.

Torben Haglund, hus 92: Ansvarlig Webmaster. Der har været problemer med log-in til hjemmesiden. Det er nu løst. Til info er log-in:

Bruger: HIMMERLAND

Kode: HIMMERLAND2018

Bent Østergaard, hus 46: Bemærkede, at der var uklarhed om tilmelding til dagens arrangement efter programændringen, afhængig af, om man læste facebook/hjemmeside eller mail. Opfordrede til ensartede beskeder i fremtiden fra administrationen og på facebook/hjemmeside.

Torben Beck takkede Jens Sørensen for hans store indsatsen i bestyrelsen.

Torben Beck takkede dirigenten for ledelsen af generalforsamlingen.

For referat: Helle Damsgaard, hus 241